ฐานะการเงินและผลการดำเนินงาน OHTLTO

1.  งบการเงิน

ก) สรุปรายงานการสอบบัญชี

1) ผู้สอบบัญชี นายทรงเดช ประดิษฐสมานนท์ จากสำนักงานสอบบัญชี เอินส์ทแอนด์ยัง

2) สรุปรายงานการตรวจสอบของผู้สอบบัญชีในระยะปี พ.ศ. 2537 - พ.ศ. 2546
แสดงความเห็นแบบไม่มีเงื่อนไข

3) นโยบายการบัญชีที่สำคัญ

3.1 รายได้

รายได้จากการประกอบกิจการโรงแรมและภัตตาคารถือตามราคาในใบแจ้งหนี้
สำหรับค่าสินค้าและค่าบริการหลังจากหักส่วนลด ภาษีมูลค่าเพิ่ม และค่าบริการที่บวกเพิ่มแล้ว

3.2 ลูกหนี้การค้าและค่าเผื่อหนี้สงสัยจะสูญ

ลูกหนี้การค้าแสดงตามมูลค่าสุทธิที่จะได้รับ
บริษัทตั้งสำรองเผื่อหนี้สงสัยจะสูญสำหรับผลขาดทุนโดยประมาณที่อาจเกิดขึ้นจากการเก็บเงินจากลูกหนี้ไม่ได้
จำนวนสำรองนี้ประมาณขึ้นจากประสบการณ์ในการเก็บเงินในอดีตและตามสถานะปัจจุบันของลูกหนี้คงค้าง
ณ วันที่ในงบดุล

3.3 ที่ดิน อาคารและอุปกรณ์ และค่าเสื่อมราคา

ไม่มีการคิดค่าเสื่อมราคาสำหรับที่ดินและงานระหว่างก่อสร้างซึ่งบันทึกในราคาทุน
อาคารและอุปกรณ์แสดงในราคาทุนหลังหักค่าเสื่อมราคาสะสม ค่าเสื่อมราคาของอาคาร
เครื่องจักรและอุปกรณ์ รถยนต์ เครื่องตกแต่งและติดตั้ง คำนวณจากราคาทุน
โดยวิธีเส้นตรงในอัตราร้อยละต่อปีดังนี้ :-

อาคาร - 2.5

สิ่งปรับปรุงอาคาร - 5

สิ่งปรับปรุงและตกแต่งสินทรัพย์เช่า - 20

เครื่องจักรและอุปกรณ์ - 10 หรือ 20

เครื่องตกแต่งและติดตั้ง - 10 หรือ 20

รถยนต์ - 20

เครื่องใช้ในการดำเนินงานซึ่งประกอบด้วยเครื่องกระเบื้อง เครื่องแก้ว เครื่องเงิน
ผ้าลินินและเครื่องแบบ จะถือเป็นเครื่องใช้ในโรงแรมและถือเป็นค่าใช้จ่ายทันทีเมื่อมีการเบิกใช้
การเริ่มใช้และการเปลี่ยนแทนเครื่องใช้ในการดำเนินงานอันเนื่องมาจากการเปลี่ยนแปลงรูปแบบการตกแต่งของภัตตาคารจะถือเป็นค่าใช้จ่ายรอตัดจำหน่ายและตัดจ่ายภายในระยะเวลา
36 เดือน
ในกรณีเครื่องใช้ในการดำเนินงานที่ล้าสมัยและถูกเปลี่ยนแทนอันเนื่องมาจากการเปลี่ยนแปลงแนวการตกแต่งภัตตาคารจะถูกตัดเป็นค่าใช้จ่ายทันที

3.4 เงินลงทุนในบริษัทย่อยและบริษัทร่วม

เงินลงทุนในบริษัทย่อยและบริษัทร่วม บันทึกตามวิธีส่วนได้เสีย

3.5 สินค้าคงเหลือ

สินค้าคงเหลือตีราคาตามราคาทุน (วิธีถัวเฉลี่ยถ่วงน้ำหนัก)
หรือมูลค่าสุทธิที่คาดว่าจะได้รับแล้วแต่ราคาใดจะต่ำกว่า

3.6 ภาษีเงินได้รอการตัดบัญชี

ภาษีเงินได้รอการตัดบัญชีถือปฏิบัติตามวิธี “หนี้สินภาษีเงินได้”
โดยบันทึกผลแตกต่างด้านเวลาระหว่างกำไรทางภาษี
และกำไรทางบัญชีในงบกำไรขาดทุนเป็นหนี้สินและสินทรัพย์ในงบดุล
หนี้สินหรือสินทรัพย์ดังกล่าวเกิดจากภาษีเงินได้ของรายการที่ยังไม่สามารถรับรู้เป็นรายได้หรือค่าใช้จ่ายในการคำนวณภาษีเงินได้
ซึ่งจะตัดบัญชีเป็นรายได้หรือค่าใช้จ่ายในการคำนวณภาษีเงินได้ในอนาคต

การคำนวณภาษีเวินได้นิติบุคคลภายใต้ประมวลรัษฎากรได้คำนวณขึ้นหลังจากบวกกลับด้วยค่าใช้จ่ายซึ่งไม่สามารถถือเป็นรายจ่ายในการคำนวณภาษีและหักด้วยรายได้จากส่วนแบ่งผลกำไรจากการลงทุนในบริษัทย่อยและบริษัทร่วมซึ่งไม่ต้องนำมารวมเป็นรายได้และเงินปันผลรับจากการลงทุนได้รับการยกเว้นภาษีเงินได้

3.7 เงินตราต่างประเทศ

รายการที่เป็นเงินตราต่างประเทศซึ่งเกิดขึ้นระหว่างปี
ได้แปลงค่าเป็นเงินบาทโดยใช้อัตราแลกเปลี่ยน ณ วันที่ที่เกิดรายการ
สินทรัพย์และหนี้สินที่เป็นเงินตราต่างประเทศ คงเหลืออยู่ ณ
วันที่ในงบดุลได้แปลงค่าเป็นเงินบาทโดยใช้อัตราแลกเปลี่ยน ณ วันที่ในงบดุล

กำไรและขาดทุนที่เกิดจากการเปลี่ยนแปลงในอัตราแลกเปลี่ยนได้รวมอยู่ในการคำนวณผลการดำเนินงาน

3.8 การใช้ประมาณการทางบัญชี

ในการจัดทำงบการเงินให้เป็นไปตามหลักการบัญชีที่รับรองทั่วไป
ในบางกรณีฝ่ายบริหารอาจต้องใช้การประมาณการรายการบัญชีบางรายการ
ซึ่งมีผลประทบต่อจำนวนเงินที่แสดงในงบการเงินและในหมายเหตุประกอบงบการเงิน ด้วยเหตุนี้
ผลที่เกิดขึ้นจริงในภายหลังจึงอาจแตกต่างไปจากจำนวนที่ประมาณไว้

3.9 เครื่องมือทางการเงิน

เครื่องมือทางการเงินที่แสดงในงบดุลประกอบด้วยเงินสดและเงินฝากธนาคาร ลูกหนี้การค้า
เจ้าหนี้การค้าและเงินกู้ยืม
ซึ่งนโยบายการบัญชีเฉพาะสำหรับรายการแต่ละรายการได้เปิดเผยแยกไว้ในแต่ละหัวข้อที่เกี่ยวข้อง

บริษัทและบริษัทย่อยไม่มีนโยบายที่จะใช้เครื่องมือทางการเงินที่เป็นตราสารอนุพันธ์เพื่อการเก็งกำไรหรือเพื่อการค้า

3.10 กำไรต่อหุ้น

กำไรต่อหุ้นที่แสดงไว้ในงบกำไรขาดทุนเป็นกำไรต่อหุ้นขั้นพื้นฐาน
ซึ่งคำนวณโดยการหารกำไรสุทธิสำหรับปีด้วยจำนวนหุ้นสามัญที่ออกอยู่ ณ วันที่ในงบดุล

ไม่มีการแสดงกำไรต่อหุ้นปรับลดสำหรับปีเนื่องจากบริษัทไม่มีหุ้นสามัญเทียบเท่า

2)  ตารางสรุปงบการเงิน (โปรดดูเอกสารแนบ)

3)  อัตราส่วนทางการเงินที่สำคัญที่สะท้อนถึงฐานะการเงิน
    และผลการดำเนินงานในธุรกิจหลักของบริษัทและบริษัทย่อย (โปรดดูเอกสารแนบ)

2.  คำอธิบายและการวิเคราะห์ฐานะการเงินและผลการดำเนินงาน

วิเคราะห์ผลการดำเนินงานและฐานะการเงินโดยสรุป

สำหรับปี 2546 โรงแรมโอเรียนเต็ลยังดำรงไว้ซึ่งความเป็นหนึ่งเมื่อเทียบกับคู่แข่ง
จำนวนนักท่องเที่ยวลดลงตลอดสามไตรมาสแรกของปี 2546 เมื่อเปรียบเทียบกับปี 2545
เป็นผลกระทบมาจากโรคทางเดินหายใจเฉียบพลันรุนแรง
รวมทั้งความขัดแย้งในประเทศอิรักและสถานการณ์ทั่วโลกที่ไม่แน่นอนทั่วๆไปโดยรวม
จำนวนนักท่องเที่ยวต่างชาติลดลงเห็นได้ชัดเจนจากประเทศในแถบยุโรป อเมริกา และญี่ปุ่น
จำนวนนักท่องเที่ยวในช่วงไตรมาสสุดท้ายของปี 2546
เพิ่มขึ้นหลังจากสภาวะการเดินทางกลับคืนสู่สภาพปกติและเป็นผลจากการโฆษณาประชาสัมพันธ์ของการท่องเที่ยวแห่งประเทศไทย
ในแคมเปญ “เที่ยวเมืองไทย ไม่ไปไม่รู้” ในช่วงท้ายของปี 2546

ก่อนที่จะมีผลกระทบจากโรคไข้หวัดรุนแรงเฉียบพลันในเดือนเมษายน
อัตราค่าห้องพักเฉลี่ยจากเดือนมกราคมถึงเดือนมีนาคม 2546 สูงกว่าช่วงเดียวกันของปี 2545
ร้อยละ 11.7% อย่างไรก็ตาม อัตราค่าห้องพักเฉลี่ยจากเดือนเมษายน 2546
เป็นต้นไปตกต่ำลงกว่าช่วงเดียวกันของปี 2545
เนื่องจากผลกระทบจากการท่องเที่ยวดังกล่าวข้างต้น
โดยรวมแล้วรายได้ต่อจำนวนห้องพักลดลงร้อยละ 14.5% ในปี 2546

บริษัทยังคงเสริมสร้างการรับรู้ในเรื่องของเอกลักษณ์และความมีชื่อเสียงของโรงแรมสู่ตลาดภายในประเทศอย่างต่อเนื่อง
และได้สร้างช่องทางการจัดจำหน่ายอาหารและเครื่องดื่มและการบริการอื่นๆในกรุงเทพฯเพิ่มขึ้น
โดยเฉพาะอย่างยิ่งการจัดจำหน่ายใน “ร้านโอเรียนเต็ลช็อป” ที่สวยงาม
ซึ่งตั้งอยู่ในศูนย์การค้าชั้นนำหลายแห่งในเมือง
ห้องอาหารที่มีชื่อเสียงของโรงแรมมีรายได้มากจากตลาดภายในประเทศ

ฐานะการเงินของบริษัท อยู่ในระดับที่ดีมีวงเงินกู้ที่ยังไม่ได้เบิกใช้เป็นจำนวนมาก
รวมทั้งวงเงินกู้จากภายนอกและเงินสดคงเหลือ ณ สิ้นปี 2546
ฐานะการเงินที่แข็งแกร่งและสินทรัพย์ของบริษัททำให้โรงแรมสามารถดำเนินการปรับปรุงสภาพและคุณภาพของสินทรัพย์อย่างสม่ำเสมอ
ในปี 2546 โครงการปรับปรุงห้องพักของอาคารออเธอร์สวิงและการ์เด้นวิงได้เสร็จสมบูรณ์
การลงทุนในการปรับปรุงสินทรัพย์ควบคู่ไปกับโปรแกรมการฝึกอบรมพนักงานอย่างต่อเนื่องเช่นนี้ทำให้โรงแรมสามารถให้บริการที่เป็นเลิศกับลูกค้า
สามารถสร้างชื่อเสียงให้กับโรงแรมได้เป็นอย่างดีและสามารถดึงดูดลูกค้าที่มีรสนิยมดี

รายได้

ในปี 2546 ร้อยละ 79.3 ของรายได้รวมของบริษัทมาจากรายได้ของห้องพัก
และการขายอาหารและเครื่องดื่มรายได้รวมของบริษัทลดลงร้อยละ 13.2 จาก 1,910.6
ล้านบาทในปี 2545 เป็น 1,657.6 ล้านบาทในปี 2546 เนื่องจากอัตราการเข้าพักลดลงร้อยละ
14.1 จากปี 2545 ส่วนรายได้จากการขายอาหารและเครื่องดื่มลดลงร้อยละ 13.7 จากปี 2545

ร้อยละ 8.4 ของรายได้รวมมาจากการประกอบธุรกิจที่เกี่ยวข้องกับการให้บริการในโรงแรมเช่น
ค่าโทรศัพท์ ค่าซักรีด ศูนย์กีฬาและสุขภาพ อีกประมาณร้อยละ 12.3 ของรายได้รวม
มาจากค่าเช่าร้านค้าภายในโรงแรม และรายได้จากร้านโอเรียนเต็ลช็อป

ค่าใช้จ่ายในการดำเนินงาน

ค่าใช้จ่ายในการดำเนินงานของบริษัทลดลงร้อยละ 6.5 จาก 1,424.4 ล้านบาทในปี 2545 เป็น
1,332.2 ล้านบาทในปี 2546 ต้นทุนผันแปรลดลงร้อยละ 9.8
เมื่อเปรียบเทียบกับรายได้ที่ลดลงร้อยละ 13.2
ค่าใช้จ่ายที่เป็นเงินสกุลดอลล่าร์สหรัฐลดลงเมื่อคิดเป็นเงินบาทในปี 2546
เป็นผลจากค่าของเงินบาทแข็งขึ้นเมื่อเทียบกับดอลล่าร์สหรัฐ

กำไรสุทธิ

เนื่องจากสถานการณ์ที่ท้าทาย ในปี 2546 บริษัทมีกำไรสุทธิ จำนวน 204.5 ล้านบาท ลดลงจาก
320.1 ล้านบาทในปี 2545 คิดเป็นร้อยละ 12.3 และ 16.8 ของรายได้ตามลำดับ
กำไรต่อหุ้นลดลงร้อยละ 36.1 จาก 20.0 บาทเป็น 12.8 บาท

สินทรัพย์

ณ วันที่ 31 ธันวาคม 2546 บริษัทมีสินทรัพย์รวมจำนวน 2,259.8 ล้านบาท เพิ่มขึ้นร้อยละ 1.4
จาก 2,229.1 ล้านบาท ณ สิ้นปี 2545
ระหว่างปีไม่มีการเปลี่ยนแปลงที่สำคัญในองค์ประกอบของสินทรัพย์ ซึ่งสรุปได้ดังนี้

  ---- ------------------------- --------- ------------------------ ------------ --------- ------------------------
                                 2546                                            2545      

                                 ล้านบาท    คิดเป็นร้อยละของสินทรัพย์รวม   เพิ่มขึ้น/ลดลง   ล้านบาท    คิดเป็นร้อยละของสินทรัพย์รวม

  1.   ที่ดิน อาคารและอุปกรณ์สุทธิ      1,836.9   81.3%                    4.8%         1,753.4   78.7%

  2.   เงินลงทุนระยะสั้น             1.5       0.0%                     100.0%       0.0       0.0%

  3.   เงินสดและเงินฝากธนาคาร      219.7     9.7%                     (11.7%)      248.8     11.1%

  4.   ลูกหนี้การค้าสุทธิ              86.2      3.8%                     (16.2%)      102.9     4.6%

  5.   เงินลงทุนในบริษัทที่เกี่ยวข้องกัน   58.7      2.6%                     (2.7%)       60.4      2.7%

  6.   สินค้าคงเหลือ                12.4      0.6%                     (36.8%)      19.7      0.9%

  7.   สินทรัพย์อื่น                  44.4      2.0%                     1.1%         43.9      2.0%

       รวมสินทรัพย์                 2,259.8   100.0%                   1.4%         2,229.1   100.0%
  ---- ------------------------- --------- ------------------------ ------------ --------- ------------------------

หนี้สิน

  บริษัทมีหนี้สินรวม ณ วันที่ 31 ธันวาคม 2546 จำนวน 1,221.0 ล้านบาท เปรียบเทียบกับ
  1,170.7 ล้านบาทในปี 2545 หนี้สินนี้รวมถึงเงินกู้ยืมค้างชำระจำนวน 737.8 ล้านบาท
  เปรียบเทียบกับ 672.6 ล้านบาทในปี 2545 ซึ่งประกอบด้วย

  ---------- ------------------------------- -------------- -------------- --------------
  (ล้านบาท)                                   2546           2545           เพิ่มขึ้น / ลดลง

  1.         เงินกู้ยืมระยะสั้น                    100.0          0              100.0

  2.         ส่วนของเงินกู้ยืมที่ถึงกำหนดชำระภายใน 1 34.8           34.8           -
             ปี                                                             

  3.         เงินกู้ยืมระยะยาว                   603.0          637.8          (34.8)

             รวมเงินกู้ยืม                       737.8          672.6          65.2
  ---------- ------------------------------- -------------- -------------- --------------

ส่วนของผู้ถือหุ้น

  ส่วนของผู้ถือหุ้นลดลงจาก 1,058.4 ล้านบาท ในปี 2545 เป็น 1,038.8 ล้านบาท ในปี 2546
  ราคาตามบัญชีต่อหุ้นลดลงจาก 66.2 บาท ในปี 2545 เป็น 64.9 บาท ในปี 2546

กระแสเงินสด

งบกระแสเงินสดแสดงถึงการเปลี่ยนแปลงของกระแสเงินสดจากการดำเนินงาน
กระแสเงินสดจากการลงทุน กระแสเงินสดจากการจัดหาเงินระหว่างปี
เงินสดและรายการเทียบเท่าเงินสด ณ วันที่ 31 ธันวาคม 2546 เท่ากับ 219.7 ล้านบาท ลดลง
29.1 ล้านบาท จากปีที่แล้ว ซึ่งมียอดคงเหลือ 248.8 ล้านบาท ซึ่งเป็นผลเนื่องมาจาก

1.  เงินสดสุทธิจากการดำเนินงาน 436.4 ล้านบาท ลดลง 29.3 ล้านบาทจาก 465.7
    ล้านบาทในปี 2545 ส่วนใหญ่เกิดจากกำไรสุทธิที่ลดลง

2.  เงินสดสุทธิจากการลงทุน 290.8 ล้านบาท เพิ่มขึ้น 196.0 ล้านบาทเปรียบเทียบกับ 94.8
    ล้านบาทในปี 2545
    เนื่องจากโครงการปรับปรุงตึกออเธอร์สวิงและการ์เด้นวิงเสร็จสมบูรณ์ระหว่างปี 2545

3.  เงินสดสุทธิจากการจัดหาเงิน 174.8 ล้านบาท ลดลง 34.6
    ล้านบาทเมื่อเปรียบเทียบกับเงินสดสุทธิจากการจัดหาเงิน 209.4 ล้านบาทในปี 2545
    เนื่องจากการจ่ายเงินปันผลน้อยลง

ภาระผูกพัน

ณ วันที่ 31 ธันวาคม 2546 บริษัท และบริษัทย่อยมีภาระผูกพันดังนี้:-

1.  บริษัทได้ทำสัญญาการจัดการกับกลุ่มบริษัทในเครือมีกำหนด 10 ปี เริ่มตั้งแต่ปี 2531
    โดยบริษัทมีสิทธิต่ออายุสัญญาได้อีก 2 ช่วง ช่วงละ 10 ปี

  บริษัทฯจะต้องจ่ายค่าธรรมเนียมตามอัตราที่ระบุไว้ในสัญญาระยะยาวดังกล่าวซึ่งเป็นไปตามปกติธุรกิจ

2.  บริษัทฯและบริษัทย่อยมีภาระผูกพันที่จะต้องจ่ายค่าเช่าตามหนังสือสัญญาเช่าต่างๆดังต่อไปนี้:-

  ----------------------- -------------------- --------------------------
  (หน่วย: ล้านบาท)          2546                 

                          งบการเงินรวม          งบการเงินเฉพาะของบริษัทฯ

  ปี 2547                  39.0                 36.0

  ปี 2548 – 2552           162.0                144.0

  ปี 2553 – 2574           585.0                572.0

  รวมภาระผูกพันค่าเช่า ณ วันที่  786.0                752.0
  31 ธันวาคม 2546                               

                                               

  รวมภาระผูกพันค่าเช่า ณ วันที่  797.8                760.0
  31 ธันวาคม 2545                               
  ----------------------- -------------------- --------------------------

3.  บริษัทฯและบริษัทย่อยมีภาระผูกพันที่เป็นรายจ่ายฝ่ายทุนและสัญญาค่าก่อสร้างเป็นจำนวนเงิน
    22.3 ล้านบาท เฉพาะของบริษัทฯเป็นจำนวน 22.3 ล้านบาท (2545 : 17.7 ล้านบาท
    และ 15.1 ล้านบาท ตามลำดับ)